stanford-oval/wikipedia huggingface dataset:
อันดับนกหัวขวานและนกโพระดก

| อันดับนกหัวขวานและนกโพระดก |
| --- | --- |

นกหัวขวานสามนิ้วหลังทอง (Dinopium benghalense) อยู่ในวงศ์ Picidae หรือนกหัวขวาน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
ชั้นย่อย:: Neornithes
ชั้นฐาน:: Neognathae
อันดับใหญ่:: Neoaves
อันดับ:: Piciformes Meyer & Wolf, 1810

อันดับย่อย & วงศ์
 อันดับย่อยและวงศ์ Galbulae Bucconidae  Galbulidae  Pici Capitonidae  Indicatoridae  Lybiidae  Megalaimidae  Picidae  Ramphastidae  Semnornithidae 
ชื่อพ้อง
 Galbuliformes
อันดับนกหัวขวานและนกโพระดก เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Piciformes
โดยลักษณะทั่วไปของนกในอันดับนี้ คือ เป็นนกขนาดเล็กจนถึงขนาดกลาง (16-60 เซนติเมตร) มีลักษณะเด่น คือ รูจมูกทะลุไม่ถึงกันเพราะมีผนังกั้น ตัวเต็มวัยไม่มีขนอุย ขนแต่ละเส้นมีแกนขนรอง ขนปลายปีกมี 9-10 เส้น มีขนกลางปีกเส้นที่ 5 ขนหางมี 10-12 เส้น ขาสั้น การจัดเรียงนิ้วเป็นแบบนิ้วคู่สลับ ทำรังตามโพรงไม้หรือโพรงดิน ไข่มีรูปร่างกลม สีขาว ลูกนกแรกเกิดมีสภาพช่วยเหลือตัวเองไม่ได้ โดยนกในอันดับนี้ที่เป็นที่รู้จักกันดี ได้แก่ นกหัวขวาน (Picidae) และนกโพระดก (Megalaimidae) เป็นต้น
ในประเทศไทย พบนกในอันดับนี้ 3 วงศ์ ได้แก่ นกหัวขวาน (Picidae), นกโพระดก (Megalaimidae) และนกพรานผึ้ง (Indicatoridae) รวมกันแล้วประมาณ 52 ชนิด ขณะที่ทั่วโลกพบมากกว่า 400 ชนิด ใน 67 สกุล
สูญสิ้นที่ต่างโลก

ซีรีส์มังงะญี่ปุ่น
| --- | --- |
สูญสิ้นที่ต่างโลก
異世界失格 (Isekai Shikkaku)
ชื่อภาษาอังกฤษ: No Longer Allowed In Another World
แนว: สุขนาฏกรรมมืด, ต่างโลก
มังงะ
เขียนโดย: ฮิโรชิ โนดะ
วาดภาพโดย: ทากาฮิโระ วากามัตสึ
สำนักพิมพ์: โชงากูกัง
สำนักพิมพ์ภาคภาษาไทย: เดกซ์เพรส
นิตยสาร: ยาวารากะสปิริตส์
กลุ่มเป้าหมาย: เซเน็ง
วางจำหน่ายตั้งแต่: 2 ตุลาคม พ.ศ. 2562 – ปัจจุบัน
จำนวนเล่ม: 10 (ญี่ปุ่น) 7 (ไทย)
อนิเมะโทรทัศน์
ฉาย:  9 กรกฎาคม พ.ศ. 2567  – ปัจจุบัน
ตอน: 10
 สถานีย่อยการ์ตูนญี่ปุ่น
สูญสิ้นที่ต่างโลก (ญี่ปุ่น: 異世界失格; โรมาจิ: Isekai Shikkaku) เป็นซีรีส์มังงะญี่ปุ่น แต่งเรื่องโดยฮิโรชิ โนดะ และวาดภาพโดยทากาฮิโระ วากามัตสึ เผยแพร่ในเว็บไซต์ยามารากะสปิริตส์ของสำนักพิมพ์โชงากูกังตั้งแต่เดือนตุลาคม พ.ศ. 2562 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงมีกำหนดฉายในวันที่ 9 กรกฎาคม พ.ศ. 2567
สื่อ > มังงะ

ซีรีส์มังงะสูญสิ้นที่ต่างโลกแต่งเรื่องโดยฮิโรชิ โนดะ และวาดภาพโดยทากาฮิโระ วากามัตสึ เริ่มเผยแพร่ในเว็บไซต์ยามารากะสปิริตส์ของสำนักพิมพ์โชงากูกังตั้งแต่วันที่ 2 ตุลาคม พ.ศ. 2562 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) เริ่มแรกวางจำหน่ายเมื่อวันที่ 10 เมษายน พ.ศ. 2563 วางจำหน่ายถึงเล่มที่ 8 เมื่อวันที่ 10 พฤศจิกายน พ.ศ. 2565
ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ประกาศลิขสิทธิ์เมื่อวันที่ 4 มกราคม พ.ศ. 2565
สื่อ > มังงะ > หนังสือมังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  10 เมษายน พ.ศ. 2563 | 978-4-09-860560-6 | เมษายน พ.ศ. 2565 | 978-616-583-162-8 |
| 2 |  10 กรกฎาคม พ.ศ. 2563 | 978-4-09-860650-4 | สิงหาคม พ.ศ. 2565 | 978-616-583-215-1 |
| 3 |  12 ตุลาคม พ.ศ. 2563 | 978-4-09-860747-1 | มีนาคม พ.ศ. 2566 | 978-616-583-303-5 |
| 4 |  12 กุมภาพันธ์ พ.ศ. 2564 | 978-4-09-860847-8 | — | — |
| 5 |  12 กรกฎาคม พ.ศ. 2564 | 978-4-09-861104-1 | — | — |
| 6 |  12 มกราคม พ.ศ. 2565 | 978-4-09-861274-1 | — | — |
| 7 |  12 กรกฎาคม พ.ศ. 2565 | 978-4-09-861377-9 | — | — |
| 8 |  10 พฤศจิกายน พ.ศ. 2565 | 978-4-09-861534-6 | — | — |
สื่อ > อนิเมะ

มีการประกาศสร้างซีรีส์อนิเมะโทรทัศน์ดัดแปลงเมื่อวันที่ 11 กรกฎาคม พ.ศ. 2565
การตอบรับ

ในปี พ.ศ. 2563 สูญสิ้นที่ต่างโลกเป็นหนึ่งในซีรีส์มังงะที่ได้รับการเสนอชื่อในรางวัลมังงะถัดไปครั้ง 6 ในสาขาเว็บมังงะ
ดูเพิ่ม

สูญสิ้นความเป็นคน
มื้อสุดเศร้าของเจ้าหญิงเงือก อีกหนึ่งซีรีส์มังงะโดยผู้สร้างสรรค์เดียวกัน
รักเรานั้นไว้หลังครองโลก อีกหนึ่งซีรีส์มังงะโดยผู้สร้างสรรค์เดียวกัน
แหล่งข้อมูลอื่น

เว็บไซต์ทางการของมังงะที่ ยาวารากะสปิริตส์ (ญี่ปุ่น)
สูญสิ้นที่ต่างโลก (มังงะ) ที่เครือข่ายข่าวอนิเมะ
หว่อง (นามสกุล)
บุคคลที่มีชื่อเสียง

เบเนดิกต์ หว่อง (Benedict Wong)
ไมเคิล หว่อง (Michael Wong)
หว่อง ก๊า ไหว่ (Wong Kar-wai)
ตัวละครในบันเทิงคดี

หว่อง (หนังสือการ์ตูน) - ตัวละครจากในมาร์เวลคอมิกส์
หว่อง (จักรวาลภาพยนตร์มาร์เวล) - ตัวละครจากในจักรวาลภาพยนตร์มาร์เวล
เอดา วอง (Ada Wong) - ตัวละครจากเรื่องเรซิเดนต์อีวิล
เฮนรี หว่อง (Henry Wong) หรือ ลี เจินเรีย - ตัวละครจากเรื่องดิจิมอนเทมเมอร์ส
ซูซี หว่อง (Suzie Wong) หรือ ลี เสี่ยวเจิน - ตัวละครจากเรื่องดิจิมอนเทมเมอร์ส
ลี หว่อง (Lee Wong) หรือ เฉิน ไร - ตัวละครจากเรื่องเบย์เบลด (อนิเมะ)
มารายห์ หว่อง (Mariah Wong) หรือ เฉิน เหมา - ตัวละครจากเรื่องเบย์เบลด (อนิเมะ)
วิเวียน หว่อง (Vivian Wong) - ตัวละครจากเรื่องยูกิโอ ดูเอลมอนสเตอร์
องค์บาก หิมาลัยยิม

| องค์บาก หิมาลัยยิม |
| --- | --- |
เกิด: วัลลภ บุญเรือง
องค์บาก หิมาลัยยิม หรือชื่อชกเดิม องค์บาก อ.วัชรพงษ์ และ องค์บาก ศิษย์สารวัตรเสือ เป็นนักมวยไทยจากจังหวัดสมุทรปราการ ซึ่งได้รับการจัดให้เป็นนักมวยระดับคู่เอก แห่งสนามมวยราชดำเนิน และเวทีมวยนานาชาติรังสิต
ประวัติ

วันที่ 16 มกราคม พ.ศ. 2556 องค์บากเป็นฝ่ายชนะคะแนนหนึ่งสยาม ส.ประสพโชค ในศึกจารุเมือง ที่สนามมวยราชดำเนิน ส่วนในวันที่ 24 พฤศจิกายน ของปีเดียวกัน องค์บากได้ปะทะกับศักดิ์ชัยน้อย เอ็มยุเด็น ในศึกมวยไทย 7 สี
ปีถัดมา ในวันที่ 28 มิถุนายน พ.ศ. 2557 องค์บากได้ปะทะกับกำไลหยก ก.ร่มศรีทอง ซึ่งเป็นลูกศิษย์ของสามารถ พยัคฆ์อรุณ ในศึกวันทรงชัยลูกทุ่งไทยต้านภัยยาเสพติด ที่เวทีมวยชั่วคราว ตลาด อตก. วีด้า สุวรรณภูมิ กรุงเทพมหานคร
วันที่ 9 เมษายน พ.ศ. 2559 องค์บากเป็นฝ่ายชนะคะแนนนิลสยาม ต.เป้าเปี่ยมทรัพย์แปดริ้ว ในคู่เอกของรายการศึกยอดมวยไทย ไฮลักซ์ รีโว่ ที่เวทีมวยนานาชาติรังสิต และสามารถสร้างผลงานจากการเป็นฝ่ายชนะน็อกก้องดนัย ส.สมหมาย ในศึกราชดำเนินซูเปอร์ไฟต์ ที่สนามมวยราชดำเนิน
วันที่ 18 กรกฎาคม พ.ศ. 2559 องค์บากได้ปะทะกับสองคม นายกสัญญา ในศึก ส.สมหมาย ที่สนามมวยราชดำเนิน ส่วนในวันที่ 5 สิงหาคม ของปีเดียวกัน เขาได้ปะทะกับแก้วกังวาล พลิ้ววาโย ในคู่เปิดรายการศึกทรูโฟร์ยูมวยมันส์วันศุกร์ ที่เวทีมวยนานาชาติรังสิต ซึ่งองค์บากเป็นฝ่ายแพ้คะแนน และในวันที่ 26 ธันวาคม องค์บากได้ปะทะกับซุปเปอร์แบล็ค ส.จ.ต้อยแปดริ้ว ในคู่เอกศึกเพชรเจ้าพระยา ที่สนามมวยราชดำเนิน ทว่า ทั้งคู่โดนกรรมการไล่ลงในยกที่ 4 และไม่มีผลการตัดสิน
วันที่ 6 กุมภาพันธ์ พ.ศ. 2560 องค์บากเป็นฝ่ายแพ้คะแนนเพชรงาม เกียรติกำพล ในคู่เอกของรายการศึกวันกิ่งทอง ที่สนามมวยราชดำเนิน ซึ่งรายการนี้ สามารถเก็บค่าผ่านประตูได้ 1,002,220 บาท และมีชาวต่างชาติเข้าชม 222 คน จากนั้น ในวันที่ 14 เมษายน องค์บากเป็นฝ่ายแพ้คะแนนฟ้าหลังฝน ภพธีรธรรม ในศึกทรูโฟร์ยูมวยมันส์วันศุกร์
วันที่ 26 พฤษภาคม ของปีเดียวกัน องค์บากเป็นฝ่ายชนะคะแนนเอกมงคล ไก่ย่างห้าดาวยิม ในคู่เอก ของรายการศึกทรูโฟร์ยู มวยมันส์ วันศุกร์ ที่เวทีมวยนานาชาติรังสิต และในวันที่ 21 กรกฎาคม เขาได้ปะทะกับอีที ปตท.ทองทวี ในคู่เอกของรายการศึกทรูโฟร์ยูมวยมันส์วันศุกร์ ที่เวทีมวยนานาชาติรังสิต ซึ่งได้รับการประกบคู่มวยโดยณัฐเดช วชิรรัตนวงศ์
วันที่ 25 สิงหาคม พ.ศ. 2560 เขาเป็นฝ่ายแพ้คะแนนเพชรสองภาค ศิษย์เจริญทรัพย์ ในคู่เอกของรายการศึกมวยมันส์วันศุกร์ ที่เวทีมวยนานาชาติรังสิต และวันที่ 24 กันยายน องค์บากได้ปะทะกับครุฑเทพ ไมอามี่คอนโดบางปู ในคู่เอกของศึกมวยดีวิถีไทย ที่เวทีมวยนานาชาติรังสิต ส่วนในวันที่ 11 ธันวาคม เขาเป็นฝ่ายแพ้คะแนนรุ่งเพชร ว.สังข์ประไพ ในคู่เอกของศึกวันมิตรชัย ที่สนามมวยราชดำเนิน
กิจกรรมการกุศล

วันที่ 16 ธันวาคม พ.ศ. 2560 องค์บากได้เข้าแข่งขันในคู่เอก ของรายการมวยไทยการกุศล ที่เวทีมวยชั่วคราว วัดเทพอรุโณทัย อำเภอบัวเชด จังหวัดสุรินทร์ โดยการแข่งขันครั้งนี้ ได้จัดเพื่อแสดงศิลปะแม่ไม้มวยไทย เชื่อมความสัมพันธ์ในชุมชน และหารายได้มอบแก่วัดทั้งหมด
สถิติการแข่งขัน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| 26 มีนาคม พ.ศ. 2561 | ชนะ |  เพชรมหาชน ไทยรุ่งเรืองยิม | ศึก ส.สมหมาย |  | ชนะคะแนน |  |

| 7 กุมภาพันธ์ พ.ศ. 2561 | ชนะ |  แสงทองน้อย ธนสุรนคร | ศึกวันมิตรชัย | สนามมวยราชดำเนิน | ชนะน็อก | 1 |

| 16 ธันวาคม พ.ศ. 2560 |  |  ไม่ทราบ | มวยไทยการกุศล | เวทีมวยชั่วคราว วัดเทพอรุโณทัย อำเภอบัวเชด จังหวัดสุรินทร์ |  |  |

| 11 ธันวาคม พ.ศ. 2560 | แพ้ |  รุ่งเพชร ว.สังข์ประไพ | ศึกวันมิตรชัย | สนามมวยราชดำเนิน | แพ้คะแนน |  |

| 24 กันยายน พ.ศ. 2560 | ชนะ |  ครุฑเทพ ไมอามี่คอนโดบางปู | ศึกมวยดีวิถีไทย | เวทีมวยนานาชาติรังสิต | ชนะน็อก (เข่า) | 3 |

| 25 สิงหาคม พ.ศ. 2560 | แพ้ |  เพชรสองภาค ศิษย์เจริญทรัพย์ | ศึกทรูโฟร์ยูมวยมันส์วันศุกร์ | เวทีมวยนานาชาติรังสิต | แพ้คะแนน |  |

| 21 กรกฎาคม พ.ศ. 2560 | แพ้ |  อีที ปตท.ทองทวี | ศึกทรูโฟร์ยู มวยมันส์ วันศุกร์ | เวทีมวยนานาชาติรังสิต | แพ้น็อก (เข่าขวา) | 4 |

| 26 พฤษภาคม พ.ศ. 2560 | ชนะ |  เอกมงคล ไก่ย่างห้าดาวยิม | ศึกทรูโฟร์ยู มวยมันส์ วันศุกร์ | เวทีมวยนานาชาติรังสิต | ชนะคะแนน |  |

| 14 เมษายน พ.ศ. 2560 | แพ้ |  ฟ้าหลังฝน ภพธีรธรรม | ศึกทรูโฟร์ยูมวยมันส์วันศุกร์ |  | แพ้คะแนน |  |

| 6 กุมภาพันธ์ พ.ศ. 2560 | แพ้ |  เพชรงาม เกียรติกำพล | ศึกวันกิ่งทอง | สนามมวยราชดำเนิน | แพ้คะแนน |  |

| 26 ธันวาคม พ.ศ. 2559 | ไล่ |  ซุปเปอร์แบล็ค ส.จ.ต้อยแปดริ้ว | ศึกเพชรเจ้าพระยา | สนามมวยราชดำเนิน | กรรมการไล่ทั้งคู่ | 4 |

| 24 พฤศจิกายน พ.ศ. 2559 | ชนะ |  สองคม นายกสัญญา | ศึกบางระจัน | สนามมวยราชดำเนิน | ชนะคะแนน |  |

| 2 ตุลาคม พ.ศ. 2559 | แพ้ |  รุ่งเพชร ไฟเตอร์มวยไทย | ศึกราชดำเนินซูเปอร์ไฟต์ |  | แพ้คะแนน |  |

| 5 สิงหาคม พ.ศ. 2559 | แพ้ |  อีที ปตท.ทองทวี | ศึกทรูโฟร์ยูมวยมันส์วันศุกร์ |  | แพ้คะแนน |  |

| 5 สิงหาคม พ.ศ. 2559 | แพ้ |  แก้วกังวาล พลิ้ววาโย | ศึกทรูโฟร์ยูมวยมันส์วันศุกร์ | เวทีมวยนานาชาติรังสิต | แพ้คะแนน |  |

| 18 กรกฎาคม พ.ศ. 2559 |  |  สองคม นายกสัญญา | ศึก ส.สมหมาย | สนามมวยราชดำเนิน |  |  |

| 26 มิถุนายน พ.ศ. 2559 | ชนะ |  ก้องดนัย ส.สมหมาย | ศึกราชดำเนินซูเปอร์ไฟต์ | สนามมวยราชดำเนิน | ชนะน็อก | 3 |

| 9 เมษายน พ.ศ. 2559 | ชนะ |  นิลสยาม ต.เป้าเปี่ยมทรัพย์แปดริ้ว | ศึกยอดมวยไทย ไฮลักซ์ รีโว่ | เวทีมวยนานาชาติรังสิต | ชนะคะแนน |  |

| 7 มีนาคม พ.ศ. 2559 | ชนะ |  หินช้าง ส.พิชิตศึก | ศึกวันกิ่งทอง |  | ชนะคะแนน |  |

| 31 มกราคม พ.ศ. 2559 | ชนะ |  ก้องบุรี ว.สังข์ประไพ | ศึกราชดำเนินซูเปอร์ไฟต์ |  | ชนะคะแนน |  |

| 5 มกราคม พ.ศ. 2559 | ชนะ |  ศิษย์เอก อ.บัวเลิศ | ศึกเพชรปิยะ |  | ชนะคะแนน |  |

| 28 มิถุนายน พ.ศ. 2557 |  |  กำไลหยก ก.ร่มศรีทอง | ศึกวันทรงชัยลูกทุ่งไทยต้านภัยยาเสพติด | เวทีมวยชั่วคราว ตลาด อตก. วีด้า สุวรรณภูมิ กรุงเทพมหานคร |  |  |

| 24 พฤศจิกายน พ.ศ. 2556 |  |  ศักดิ์ชัยน้อย เอ็มยุเด็น | ศึกมวยไทย 7 สี |  |  |  |

| 22 มีนาคม พ.ศ. 2556 | แพ้ |  เมืองไทย พี.เค.แสนชัยมวยไทยยิม | สนามมวยเวทีลุมพินี | กรุงเทพมหานคร ประเทศไทย | แพ้คะแนน | 5 |

| 16 มกราคม พ.ศ. 2556 | ชนะ |  หนึ่งสยาม ส.ประสพโชค | ศึกจารุเมือง | สนามมวยราชดำเนิน | ชนะคะแนน |  |
แหล่งข้อมูลอื่น

สถิติการขึ้นชกมวยไทยของ องค์บาก หิมาลัยยิม - ผลมวย-มวยไทย.com
สถิติการขึ้นชกมวยไทยของ องค์บาก ศิษย์สารวัตรเสือ - ผลมวย-มวยไทย.com
สวนโมกขพลาราม

สวนโมกขพลาราม หรือ ชื่อเรียกทางการว่า วัดธารน้ำไหล จัดตั้งโดย พุทธทาสภิกขุ ตั้งที่เขาพุทธทอง ริมทางหลวงหมายเลข 41 บริเวณกิโลเมตรที่ 134 อำเภอไชยา จังหวัดสุราษฎร์ธานี เพื่อให้เป็นสถานที่ปฏิบัติธรรมและสถานที่เผยแผ่พระพุทธศาสนาที่มีชื่อเสียงไปทั่วโลก ปัจจุบันมี พระราชวัชรโพธิคุณ (โพธิ์ จนฺทสโร) เป็นเจ้าอาวาส
ท่านพุทธทาส หรือ พระมหาเงื่อม ในเวลานั้น พร้อมด้วยโยมน้องชาย คือ นายยี่เกย หรือ คุณธรรมทาส พานิช และเพื่อนในคณะธรรมทานประมาณ 4 - 5 คนเท่านั้น ที่ร่วมรับรู้ถึงปณิธานอันมุ่งมั่นในการปฏิบัติธรรมตามรอยพระอรหันต์ของท่าน ทุกคนเต็มอกเต็มใจ ที่จะหนุนช่วยด้วยความศรัทธา โดยพากันออกเสาะหาสถานที่ซึ่งคิดว่ามี ความวิเวก และเหมาะสมจะเป็นสถานที่เพื่อทดลองปฏิบัติธรรมตามรอยพระอรหันต์ สำรวจกันอยู่ประมาณเดือนเศษก็พบวัดร้าง เนื้อที่ประมาณ 60 ไร่ ชื่อวัดตระพังจิก ซึ่งรกร้างมานาน บริเวณเป็นป่ารกครึ้ม มีสระน้ำใหญ่ ซึ่งร่ำลือกันว่ามีผีดุอาศัยอยู่ เมื่อเป็นที่พอใจแล้ว คณะอุบาสกดังกล่างก็จัดทำเพิงที่พักอยู่หลังพระพุทธรูปเก่าซึ่งเป็นพระประธานในวัดร้างนั้น แล้วท่านก็เข้าอยู่ในวัดร้างแห่งนี้ เมื่อวันทื่ 12 พฤษภาคม 2475 อันตรงกับวันวิสาขบูชา โดยมีอัฐบริขาร ตะเกียง และหนังสืออีกเพียง 2 - 3 เล่ม ติดตัวไปเท่านั้น เข้าไปอยู่ได้ไม่กี่วันวัดร้างนาม ตระพังจิก นี้ก็ได้รับการตั้งนามขึ้นใหม่ ซึ่งท่านเห็นว่า บริเวณใกล้ที่พักนั้นมีต้นโมก และต้นพลาขึ้นอยู่ทั่วไป จึงคิดนำคำทั้งสองมาต่อเติมขึ้นใหม่ให้มีความหมายในทางธรรม จึงเกิดคำว่า สวนโมกขพลาราม อันหมายถึงสวนป่าอันเป็นกำลังแห่งความหลุดพ้นทุกข์ขึ้นในโลกตั้งแต่บัดนั้นเป็นต้นมา
ประวัติ

ท่านพุทธทาสภิกขุกลับมายังพุมเรียงเมื่อปลายปี พ.ศ. 2474 โดยใช้วัดพุมเรียงเป็นที่อาศัยชั่วคราว ขณะเดียวกันก็เริ่มเสาะหาสถานที่เหมาะสมในการจะสร้างสถานปฏิบัติธรรม จนในที่สุดก็พบวัดตระพังจิก ซึ่งเป็นวัดร้าง และมีป่ารก ท่านพุทธทาสภิกขุเขียนถึงเรื่องการสร้างสถานปฏิบัติธรรม และเล่าถึงสภาพวัดตระพังจิตเอาไว้ว่า
ท่านพุทธทาสภิกขุย้ายเข้าอยู่วัดตระพังจิตเมื่อวันที่ 12 พฤษภาคม พ.ศ. 2475 ซึ่งเป็นวันวิสาขบูชา (ก่อนการเปลี่ยนระบอบการปกครองประมาณ 1 เดือน) ที่วัดตระพังจิก ท่านพุทธทาสภิกขุพบว่ามีต้นโมกและต้นพลาขึ้นอยู่ทั่วไป ซึ่งพ้องกับคำในภาษาบาลีคือ โมกข แปลว่าความหลุดพ้น และ พลา แปลว่ากำลัง ท่านพุทธทาสภิกขุจึงนำสองคำนี้มาต่อกัน และใช้ตั้งชื่อสถานปฏิบัติธรรมแห่งนี้ว่า สวนโมกขพลาราม ซึ่งแปลว่า สวนป่าอันเป็นกำลังแห่งความหลุดพ้น
การดำเนินชีวิตในสวนโมกขพลาราม ท่านพุทธทาสภิกขุยึดคติที่ว่า เป็นอยู่อย่างต่ำ มุ่งกระทำอย่างสูง  โดยชีวิตประจำวันของท่านพุทธทาสภิกขุนั้นเป็นไปอย่างสันโดษและสมถะ สำหรับวัตถุสิ่งของภายนอก ท่านพุทธทาสภิกขุจะพึ่งพาก็แต่เพียงวัตถุสิ่งของที่ทำให้ชีวิตดำรงอยู่ต่อไปได้ และวัตถุสิ่งของที่จำเป็นในการเผยแพร่ธรรมะเท่านั้น โดยไม่พึ่งพาวัตถุสิ่งของฟุ้งเฟ้ออื่นใดที่เกินจำเป็นเลย เรียกได้ว่ามีความเป็นอยู่อย่างต่ำที่สุด หากแต่การกระทำในความเป็นอยู่นั้นเป็นการกระทำอย่างสูงที่สุด นั่นคือเป็นการกระทำเพื่อศึกษา ปฏิบัติ และเผยแพร่พระพุทธศาสนา การศึกษาและปฏิบัตินั้นเป็นการกระทำอันนำไปสู่มรรคผล และแม้กระทั่งนิพพาน ซึ่งเป็นอุดมคติที่สูงที่สุดที่ชีวิตมนุษย์ควรจะบรรลุถึง ส่วนการเผยแพร่นั้นเป็นการกระทำเพื่อนำกระแสธรรมอันบริสุทธิ์ให้อาบหลั่งไหลรินรดคนทั้งโลก และทุกโลก เป็นการชี้ทางสว่างให้เพื่อนมนุษย์ ที่เป็นเพื่อนทุกข์ เกิด แก่ เจ็บ ตาย ให้บรรลุถึงอุดมคติที่สูงที่สุดของชีวิตมนุษย์ไปด้วยกัน หรืออย่างน้อย ก็จะทำให้มนุษย์เรานั้นได้ลดการเบียดเบียนตนเอง และลดการทำร้ายผู้อื่น อันจะก่อให้เกิดทั้งสันติสุขและสันติภาพ ซึ่งเป็นสิ่งที่ทั้งตัวมนุษย์และโลกมนุษย์ปรารถนา
นอกจากนี้ ในปี พ.ศ. 2476 ท่านพุทธทาสยังได้เริ่มจัดทำหนังสือพิมพ์พุทธสาสนา (ซึ่งเป็นหนังสือพิมพ์เผยแพร่หลักธรรมรายตรีมาศ) ด้วยเช่นกัน
โรงมหรสพทางวิญญาณ

บริเวณอันกว้างใหญ่ของสวนโมกขพลาราม เพื่อให้เข้าใจง่ายและไม่น่าเบื่อ ในปี พ.ศ. 2505 ท่านจึงได้สร้าง โรงมหรสพทางวิญญาณ หรือเรียกว่าโรงหนังสวนโมกข์ โดยนำแนวคิดจากการที่ได้ไปดูภาพในถ้ำอชันตา ที่ประเทศอินเดีย เป็นความคิดที่แปลกและน่าสนใจ เป็นสิ่งที่ดึงดูดนักท่องเที่ยวทั้งคนในชาติและต่างชาติได้เป็นอย่างดี เป็นกลยุทธ์เบื้องต้นที่จะล่อให้คนหันมาสนใจศาสนาโดยไม่รู้ตัว
วัตถุประสงค์ที่ใช้โรงมหรสพทางวิญญาณ
บรรจุภาพวาดสอนธรรมะและเป็นที่รวบรวมภาพปริศนาธรรมต่าง ๆ
ใช้เป็นที่ประชุมของนักธรรมทั่วไป
ใช้เป็นสถานที่ปฏิบัติธรรม
ใช้เป็นที่ฟังบรรยายธรรม เป็นห้องฉายสไลด์ภาพยนตร์ ประกอบการเรียนธรรมะ
อย่างไรก็ดีเมื่อถอดคำพูดจาก ท่านพุทธทาส ที่ได้กล่าวไว้ว่า สวนโมกข์ คือ มหรสพทางวิญญาณ เป็นสิ่งจำเป็นต้องมี สำหรับสัตว์ที่มีสัญชาตญาณแห่งการต้องมีสิ่งประเล้าประโลมใจ อันเป็นปัจจัยฝ่ายวิญญาณเพิ่มเป็นปัจจัยที่ห้า ให้แก่ปัจจัยทั้งสี่อันเป็นฝ่ายร่างกาย. ขอให้ช่วยกันจัดให้มีขึ้นไว้ สำหรับใช้สอยเพื่อประโยชน์ดังกล่าวแล้ว แก่คนทุกคน. จึงกล่าวได้ว่า สวนโมกขพลารามทั้งหมด คือ โรงมหรสพทางวิญญาณ โดยการใช้การถอดถ้อยคำจากฝ่ายจิตวิญญาณ
แหล่งข้อมูลอื่น

9°21′36.99″N 99°10′11.26″E﻿ / ﻿9.3602750°N 99.1697944°E﻿ / 9.3602750; 99.1697944
maps.google
หลวงปู่แหวน สุจิณฺโณ

| พระแหวน สุจิณโณ (แหวน สุจิณโณ) |
| --- | --- |

ชื่ออื่น: หลวงปู่แหวน
ส่วนบุคคล
เกิด: 16 มกราคม พ.ศ. 2431 (97 ปี)
มรณภาพ: 2 กรกฎาคม พ.ศ. 2528
นิกาย: ธรรมยุติกนิกาย
ตำแหน่งชั้นสูง
ที่อยู่: วัดดอยแม่ปั๋ง จังหวัดเชียงใหม่
บรรพชา: พ.ศ. 2439
อุปสมบท: พ.ศ. 2450
พรรษา: 78
หลวงปู่แหวน สุจิณโณ (16 มกราคม พ.ศ. 2431 — 2 กรกฎาคม พ.ศ. 2528) เป็นภิกษุชาวไทย ฝ่ายธรรมยุติกนิกาย จำพรรษา ณ วัดดอยแม่ปั๋ง ตำบลแม่ปั๋ง อำเภอพร้าว จังหวัดเชียงใหม่
ประวัติ

หลวงปู่แหวน สุจิณโณ เกิดในตระกูลของช่างตีเหล็กเมื่อวันที่ 16 มกราคม พ.ศ. 2431 (นับแบบใหม่) ตรงกับวันจันทร์ ขึ้น 3 ค่ำ เดือนยี่ ปีกุน ณ บ้านนาโป่ง ตำบลหนองใน (ปัจจุบันเป็นตำบลนาโป่ง) อำเภอเมืองเลย จังหวัดเลย โดยเป็นบุตรของ นางแก้ว กับ นายใส สกุลรามศิริ โดยมีน้องสาวร่วมบิดา- มารดาอีกหนึ่งคนคือ นางเบ็ง ราชอักษร และบิดามารดาของท่านได้ ตั้งชื่อว่า ญาณ ซึ่งแปลว่า ปรีชา กำหนดรู้
พอท่านมีอายุ ได้ประมาณ 5 ขวบเศษ โยมมารดาของท่านก็ล้มป่วย แม้จะได้รับการดูแลเยียวยารักษาเป็นอย่างดีจากสามี แต่อาการของท่านก็มีแต่ทรงกับทรุด ในที่สุดเมื่อท่านรู้ตัวว่า คงจะไม่รอดชีวิตไปได้แน่แล้วท่านจึงได้เรียกหลวงปู่แหวน เข้าไปใกล้ แล้วกล่าวความฝากฝังเอาไว้ว่า ลูกเอ๋ย...แม่ยินดีต่อลูก สมบัติใด ๆ ในโลกนี้ล้วน กี่โกฎก็ตามแม่ไม่ยินดี แม่จะยินดีมากถ้าลูกจะบวชให้แม่ เมื่อลูกบวชแล้วก็ให้ตายกับผ้าเหลือง ไม่ต้องสึกออกมา มีลูกมีเมียนะ... หลวงปู่แหวนพยักหน้า รับคำเท่านั้น ดวงวิญญาณของท่านก็ออกจากร่างไป มาอีกไม่นาน ดึกสงัดของค่ำคืนวันหนึ่งขณะที่คุณยายของหลวงปู่แหวนกำลังนอนหลับสนิทก็เกิดฝันประหลาด อันเป็นมงคลนิมิตหมายที่ดีงาม ท่านจึงได้นำเอาความฝันมาเล่าสู่ลูกหลานและหลวงปู่แหวนฟัง ในวันรุ่งขึ้นว่า เมื่อคืนนี้ ยายนอนหลับและได้ฝันประหลาดมาก ฝันว่าเจ้าไปนอนอยู่ในดงขมิ้น จนกระทั่งเนื้อตัวของเจ้าเหลือง อร่ามไปหมด ดูแล้วน่ารักน่าเอ็นดูยิ่งนัก ยายเห็นว่า เจ้านี้จะมีอุปนิสัยวาสนาในทางบวช ฉะนั้นยายขอให้เจ้าบวชตลอดชีวิต และขอให้ตายกับผ้าเหลือง ไม่ต้องสึกออกมามีลูกมีเมียเจ้าจะทำได้ไหม
บรรพชา

จากนั้น วันเวลาผ่านมาจนกระทั่งถึงปี พ.ศ. 2439 ท่านมีอายุได้ 8 ขวบ คุณยายของท่านที่ได้เลี้ยงดูแลเอาใจใส่มาอย่างทะนุถนอม ได้เรียกท่านพร้อมกับ หลานชายอีกคนหนึ่ง ที่เป็นญาติสนิทรุ่นราวคราวเดียวกัน เข้าไปหาแล้วพูดว่า ยายจะให้เจ้าทั้งสองบวชเป็น สามเณร เมื่อบวชแล้วไม่ต้องสึก เจ้าจะบวชได้ไหม ท่านหันมามองหลวงปู่แหวนอย่างตั้งใจฟังคำตอบ หลวงปู่แหวนก็พยักหน้ารับ พอใกล้เข้าพรรษา คุณยายของท่านจึงได้ตระเตรียมเครี่องบริขาร จนครบเรียบร้อยแล้ว จึงได้พาเด็กชายทั้งสองเข้าถวายตัวต่อพระอุปัชฌาย์ซึ่งมีศักดิ์เป็นน้า เข้าพรรษาเป็นสามเณร ณ วัดโพธิ์ชัย พร้อมทั้งเปลี่ยนชื่อเป็นเด็กชาย ญาณ เป็นสามเณร แหวนนับแต่นั้นมา
ตลอดพรรษาที่ได้บรรพชา เป็นสามเณรนั้น หลวงปู่แหวน สุจิณโณ ได้แต่ทำวัตร สวดมนต์ต์บ้างตามโอกาส เท่าที่พระภิกษุและ สามเณร ภายในวัดจะร่วมกันทำสังฆกรรม นอกจากนั้นก็จะใช้เวลา ไปในทางเล่นซุกซนตามประสาเด็ก ในที่สุดพระอาจารย์อ้วน ซึ่งมีศักดิ์เป็นอาของท่าน มองเห็นว่าหากปล่อยให้เป็นไปเช่นนี้ จะทำให้สามเณรน้อยไม่มีความรู้ จึงพาไปฝากฝังถวาย เป็นศิษย์ของท่านพระอาจารย์สิงห์ ขนฺตยาคโม (ที่จริงน่าจะเป็นพระอาจารย์เสาร์ กนฺตสีโลมากกว่า เพราะหลวงปู่แหวนเกิด 16 มกราคม พ.ศ. 2431 ส่วนพระอาจารย์สิงห์เกิด 27 มกราคม พ.ศ. 2433 (นับ
แบบใหม่) พระอาจารย์สิงห์อ่อนกว่าหลวงปู่แหวน 2 ปี) ณ วัดบ้านสร้างถ่อ อำเภอเกษมสีมา จังหวัดอุบลราชธานี (ปัจจุบันอำเภอเกษมสีมาคือตำบลเกษมสีมา อำเภอตระการพืชผล จังหวัดอุบลราชธานี) เป็นที่น่าอัศจรรย์ ขณะที่พระอาจารย์อ้วนกำลังพาสามเณรน้อย เดินฝ่าเปลวแดดสีทองมุ่งหน้าเข้าสู่บริเวณวัดในยามบ่ายนั้น พระอาจารย์สิงห์ขนัง ศิษย์สำคัญสูงสุดของพระอาจารย์ใหญ่ ฝ่ายวิปัสสนากรรมฐานคือ พระมั่น ภูริทัตโต กำลังมองที่ร่างสามเณรน้อย พลันก็บังเกิดฤทธิ์อำนาจ แห่งอภิญญาณทำให้ท่านเห็นรัศมีเป็นแสงสว่างโอภาส เปล่งประกายออกมาจากร่างของสามเณรน้อยผู้นี้ เป็นผู้ที่มีบุญญาธิการมาเกิด ดังนั้นพระอาจารย์สิงห์ จึงได้ถ่ายทอดความรู้ตลอดจนข้อวัตรปฏิบัติทั้งหมดให้
การออกจาริกแสวงบุญ

ปี พ.ศ. 2464 ได้เดินทางเข้ากรุงเทพฯ เพื่อศึกษาธรรมกับพระอุบาลีคุณูปมาจารย์ (จันทร์ สิริจนฺโท)
ปี พ.ศ. 2478 ได้เข้าพบ ท่านเจ้า คุณอุบาลีคุณูปมาจารย์ ที่วัดเจดีย์หลวงเชียงใหม่ ในครั้งนี้ได้เปลี่ยนจากมหานิกายเป็น ธรรมยุติ และได้รับฉายาว่า สุจิณโณ จากนั้นได้ออกจาริกแสวงบุญต่อ ขณะที่ศึกษาธรรมกับพระอาจารย์มั่นฯ ที่ดงมะไฟ บ้านค้อ จังหวัดอุบลราชธานี มีศิษย์พระอาจารย์มั่นฯ ที่มีอัธยาศัย ที่ตรงกัน 2 ท่านคือ พระขาว อนาลโย และ พระตื้อ อจลธัมโม เช่นเดียวกับคราวที่ จากท่านเจ้าคุณอุบาลีคุณูปมาจารย์ ก็ได้ พระขาว จาริกแสวงธรรมเป็นเพื่อนจนถึงเมืองหลวงพระบาง
ปีพ.ศ. 2489 หลวงปู่แหวนจำพรรษาที่วัดป่าบ้านปง อ.แม่แตง ในพรรษานั้นท่านอาพาธเป็นแผลที่ขาอักเสบต้องผ่าตัด โดยมีพระหนู สุจิตโต ซึ่งเดินทางมาจากดอยแม่ปั๋งพยายามอยู่ใกล้ๆ เมื่อครบ 7 วัน ต้องกลับไปดอยแม่ปั๋ง เพราะอยู่ระหว่างพรรษา จนกระทั่งเดือนเมษายนในปีต่อมา อาการอาพาธจึงดีขึ้นแต่ก็ยังไม่หายสนิทยังเดินไปไหนไกลๆ ไม่ได้  นับแต่นั้นมาพระหนูได้พยายามอยู่ใกล้ๆ เพื่อดูแลหลวงปู่แหวน ต่อมาพระหนูได้ดำริว่า ปัจจุบันหลวงปู่แหวนมีอายุมากแล้ว ไม่มีพระภิกษุสามเณรอยู่ด้วย เพื่อเป็นอุปัฏฐาก ถ้านิมนต์มาอยู่ที่ดอยแม่ปั๋งก็จะได้ถวายการดูแลได้โดยง่ายไม่ต้องไปๆ มาๆ อยู่อย่างนี้ แต่ก็ต้องเป็นเพียงความคิดของพระหนูเท่านั้น เพราะในเวลาดังกล่าว ดอยแม่ปั๋งยังไม่มีอะไรพร้อมแม้แต่กุฏิก็ยังไม่มี
ปีพ.ศ. 2505 ขณะที่หลวงปู่แหวนมีอายุ 75 ปี คืนวันหนึ่งพระหนูนั่งภาวนาอยู่เกิดเป็นเสียงหลวงปู่แหวนดังขึ้นมาที่หูว่า จะมาอยู่ด้วยคนนะ หลังจากวันที่ได้ยินเสียงหลวงปู่แหวนอีกสามวัน พระอาจารย์หนูได้ถูกนิมนต์ไปที่วัดบ้านปงสถานที่ที่หลวงปู่แหวนอยู่ และถือโอกาสนิมนต์หลวงปู่แหวนมาที่วัดดอยแม่ปั๋งด้วย
เมื่อหลวงปู่แหวนได้มาอยู่ที่วัดดอยแม่ปั๋งแล้ว ครั้งแรกท่านพักอยู่ที่กุฏิหลังเล็กๆ หลังหนึ่ง การมาอยู่ที่วัดดอยแม่ปั๋งนี้ ท่านได้มีข้อตกลงกับพระอาจารย์หนูว่า หน้าที่ต่างๆ และกิจทุกอย่างที่มีขึ้นในวัด ให้ตกเป็นภาระของพระอาจารย์หนูแต่เพียงผู้เดียว  ส่วนท่านจะอยู่ในฐานะพระผู้เฒ่าผู้ปฏิบัติธรรมจะไม่มีภาระใดๆ ทั้งสิ้น นอกจากนั้นหลวงปู่แหวนจะไม่รับนิมนต์โดยเด็ดขาด แม้ที่สุดถึงจะเกิดอาพาธหนักเพียงใดก็ตาม ท่านไม่ยอมนอนรักษาที่โรงพยาบาล ถึงธาตุขันธ์จะทรงอยู่ต่อไปไม่ได้ก็จะให้สิ้นไปในป่าอันเป็นที่อยู่ ตามอริยโคตรอริยวงศ์ ซึ่งบูรพาจารย์ท่านเคยปฏิบัติมาแล้วในกาลก่อน
นับตั้งแต่หลวงปู่แหวนได้ขึ้นไปทางเหนือ ท่านไม่เคยไปจำพรรษาที่ภาคอื่นเลย เพราะอากาศทางภาคเหนือสัปปายะสำหรับท่าน  หลวงปู่แหวนได้มรณภาพลงที่วัดดอยแม่ปั๋งแห่งนี้ เมื่อวันที่ 2 กรกฎาคม พ.ศ. 2528 สิริอายุ 97 ปี
คำสอน

อดีตก็เป็นทำเมา อนาคตก็เป็นทำเมา จิตดิ่งอยู่ในปัจจุบัน รู้อยู่ในปัจจุบัน ละอยู่ในปัจจุบันนี้จึงเป็นพุทโธ เป็นธัมโม ปัจจุบันก็พอแล้ว อดีต และอนาคตไม่ต้องคำนึงถึง เกิด แก่ เจ็บ ตาย วัน คืน เดือน ปี สิ้นไป หมดไป อายุเราก็หมดไป สิ้นไป หมั่นบำเพ็ญจิต บำเพ็ญทาน รักษาศีล ภาวนาต่อไป
ลูกศิษย์สำคัญ

สมเด็จพระมหาวีรวงศ์ (มานิต ถาวโร) วัดสัมพันธวงศารามวรวิหาร กรุงเทพมหานคร
พระราชอุดมมงคล (เอหม่อง อุตฺตมรมฺโภ) วัดวังก์วิเวการาม จังหวัดกาญจนบุรี
พระครูจิตตวิโสธนาจารย์ (พระอาจารย์หนู สุจิตฺโต) วัดดอยแม่ปั๋ง จังหวัดเชียงใหม่
พระโสภณวิสุทธิคุณ (พระอาจารย์บุญเพ็ง กปฺปโก) วัดป่าวิเวกธรรม จังหวัดขอนแก่น
หลวงปู่ทา นาควัณโณ วัดศรีสว่างนาราม จังหวัดอุบลราชธานี
หลวงปู่คำพอง ขนฺติโก วัดป่าอัมพวัน จังหวัดเลย
พระศีลสังวร (พระอาจารย์เจริญ ราหุโล) วัดพระธาตุเขาน้อย จังหวัดราชบุรี
พระอาจารย์คำบ่อ ฐิตปญฺโญ วัดใหม่บ้านตาล จังหวัดสกลนคร
หลวงปู่เจริญ ญาณวุฑโฒ วัดถ้ำปากเปียง อำเภอเชียงดาว จังหวัดเชียงใหม่
พระครูอุดมภาวนาจารย์ (หลวงปู่ทองสุก อุตตรปัญโญ) วัดอนาลโยทิพยาราม อำเภอเมืองพะเยา จังหวัดพะเยา
พระอาจารย์เปลี่ยน ปญฺญาปทีโป วัดอรัญญวิเวก จังหวัดเชียงใหม่
พระครูจิตตโสภณ (โสม สุจิตโต) วัดพระบาทภูพานคำ จังหวัดขอนแก่น
พระอาจาย์ประสิทธิ์ ปุญญมากโร วัดป่าหมู่ใหม่ จังหวัดเชียงใหม่
พระอาจารย์สมหมาย จิตฺตปาโล วัดป่าอนาลโย จังหวัดนครปฐม
พระอาจารย์ทวี จิตฺตคุตฺโต วัดอรัญวิเวก (ป่าลัน) จังหวัดเชียงราย
พระอาจารย์อินทร์ถวาย สนฺตุสโก วัดป่านาคำน้อย จังหวัดอุดรธานี
พระโพธิญาณมุนี (พระอาจารย์เมือง พลวฑฺโฒ) วัดป่ามัชฌิมวาส จังหวัดกาฬสินธุ์
พระอาจารย์บุญจันทร์ จนฺทสีโล วัดป่ากิ่วดู่ จังหวัดเชียงใหม่
พระอาจารย์ไสว วํสวโร วัดถ้ำผาบิ้ง จังหวัดเลย
พระอาจารย์เลื่อน โอภาโส วัดพระธาตุฝุ่น จังหวัดสกลนคร
พระอาจารย์สามดง จนฺทโชโต วัดป่าอรัญญพรหมมาราม จังหวัดนครราชสีมา
พระอาจารย์ประดิษฐ์ คุณสัมปันโน วัดเขาคีรีรมย์  จังหวัดเชียงราย
พระครูกิตติปัญญาคุณ (หลวงปู่สวาท ปัญญาธโร) วัดโป่งจันทร์  จังหวัดจันทบุรี
องค์การบริหารส่วนตำบลเจริญศิลป์

| องค์การบริหารส่วนตำบลเจริญศิลป์ |
| --- | --- |
องค์การบริหารส่วนตำบล
คำขวัญ: เจริญศิลป์น่าอยู่ เชิดชูคุณธรรม นำชุมชนเข้มแข็ง แหล่งเศรษฐกิจพอเพียง
ประเทศ:  ไทย
จังหวัด: สกลนคร
อำเภอ: เจริญศิลป์
การปกครอง
 • นายก: ทักษิณ มายูร
พื้นที่
 • ทั้งหมด: 21 ตร.กม. (8 ตร.ไมล์)
ประชากร (2559)
 • ทั้งหมด: 6,833 คน
 • ความหนาแน่น: 325.38 คน/ตร.กม. (842.7 คน/ตร.ไมล์)
รหัส อปท.: 06471602
ที่อยู่ที่ทำการ: หมู่ 3 ตำบลเจริญศิลป์ อำเภอเจริญศิลป์ จังหวัดสกลนคร
เว็บไซต์: www.charoensin.go.th
 ส่วนหนึ่งของสารานุกรมประเทศไทย
องค์การบริหารส่วนตำบลเจริญศิลป์ เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร ตั้งอยู่ห่างจากที่ว่าการอำเภอเจริญศิลป์ ประมาณ 5 กิโลเมตร และอยู่ห่างจากจังหวัดสกลนคร 102 กิโลเมตร พื้นที่ส่วนใหญ่เป็นที่ราบสูงมีป่าไม้ เป็นป่าเต็งรัง และแหล่งน้ำธรรมชาติ ที่สำคัญคือ ลำน้ำยาม อ่างเก็บน้ำห้วยนกเค้า จึงเหมาะแก่การประกอบอาชีพทางการเกษตร และเหมาะสำหรับการส่งเสริมให้เป็นแหล่งการท่องเที่ยวทางธรรมชาติ
อาณาเขต

ทิศเหนือ ติดกับ องค์การบริหารส่วนตำบลธาตุ (อำเภอวานรนิวาส)
ทิศใต้ ติดกับ องค์การบริหารส่วนตำบบ้านถ่อน, องค์การบริหารส่วนตำบลทรายมูล (อำเภอสว่างแดนดิน)
ทิศตะวันออก ติดกับ องค์การบริหารส่วนตำบลโคกศิลา
ทิศตะวันตก ติดกับ เทศบาลตำบลเจริญศิลป์
ประวัติ

ตำบลเจริญศิลป์  เดิมเป็นหมู่บ้านในเขตตำบลทุ่งแก ต่อมาได้แยกออกมาตั้งเป็นตำบลเจริญศิลป์ โดยจัดตั้งเป็น "สภาตำบลเจริญศิลป์" และแบ่งบางส่วนไปสังกัดสุขาภิบาลเจริญศิลป์ จนได้ยกฐานะเป็นองค์การบริหารส่วนตำบลเจริญศิลป์ ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเจริญศิลป์ จนปัจจุบัน